Bestyrelsens beretning

Vi fik 3 nye andelshavere i 2017.

I nr. 18 st. tv. flyttede Kirsten Langelund-Larsen på plejehjem og hendes andel blev købt af John Baldus, Wiwi Gyldvad i nr. 24 st. tv. flyttede i beskyttet bolig og andelen blev købt af Peter Holmquist, og Tanay Dupry i nr. 20 st. tv. flyttede i hus i Hornbæk og andelen blev købt af A. Bengtsson og R. Bærentzen. Her i 2018 er nr. 38 st. th. solgt til Peter Westenberg og Søren Jensen i nr. 38 1. tv. har fået lov til at fremleje sin andel, da han er udstationeret i australien, og ind er flyttet Jes Agerbæk vi byder dem alle sammen velkommen herude.

Der er kommet mange nye andelshavere de sidste par år, og de spørger alle om vasketurnus, så vi tager den lige én gang til.

Det er sådan at de første 16 dage er det de enkelte andelshavere, der har deres vaskedag, hvorefter resten af måneden er det ”opgangsture”.

Det er faktisk ikke vaskemaskinerne der er turnus for men tørrerummene.

Den 1. i måneden er det andel nr. 2/18/34 der har det ene store tørrerum fra den 1. kl. 9 til den 3. kl. 9 og den 2. er det andel nr. 1/17/33 der har det andet store tørrerum fra den 2. kl. 9 til den 4. kl. 9 og så passer det med, at det første store tørrerum er tømt den 3. kl. 9 for her har andel nr. 4/20/36 det til den 5. kl. 9 og sådan kører det lige til den 16.

Herefter deler opgangene begge de store tørrerum resten af måneden i det antal dage, der er angivet på tavlerne med vaskelisterne.

Nu er det sådan, at der er lavet mange tiltag, som skal få tøjet til at tørre hurtigere.

Der er opsat affugtere, som suger luften ind, tørrer den og sender vandet gennem slangen og ud i kloarken, hvorefter den sender 5 grader varmere tør luft tilbage ind over tøjet. Der er lavet varme i rummene og opsat blæsere, som får fugtigheden ud af tøjet så den kan komme gennem affugterne.

Det betyder, at man ikke behøver at hænge i tørrerummet i alle de 48 timer, som man har det til rådighed, tøjet er tørt meget længe før.

Her beder vi om at man piller det ned, når det er tørt, for så kan andre, der ikke har vasketur bruge resten af perioden, dvs. at de kan vaske uden for tur, og alligevel nå at få tøjet tørt inden næste mor­gen kl. 9 hvor de skal have det tømt, for her kommer den næste og skal bruge det.

Så når man vasker, så **husk at tømme rummet inden kl. 9 næste dag.**

**Husk også at gøre rummene rene efter brug, der kommer ikke andre og gør det, og der står en støvsuger i strygerummet til det samme.**

**Se efter om rummene er reserverede inden man hænger sig ind i dem.**

**Husk vi vasker kun mellem kl. 08:00 – 20:00**

Vi er kun 16 i hver blok, det hensyn burde vi kunne tage til hinanden.

På sidste års generalforsamling kom der et forslag om vi ikke kunne lave en petanquebane

Det ville kun koste mellem 6-10000 hvis vi selv lavede den.

Det blev vedtaget, og arbejdet begyndte. Heldigvis var der en del, der havde meldt sig til arbejdet, men det stod hurtigt klart, at det var en stor opgave, og det lykkedes at få hjælp af en professionel til at grave græs af.

Nu var der så en petanquebane og vi holdt en åbning med sodavand og lignende og Henning underviste os i hvordan man skulle gøre, og vi fandt selv ud af hvordan man ikke skulle gøre.

Banen endte med at koste lidt over 13.000 kr. og vi håber at der er mange der vil bruge den, det så ikke ud som om der var mange sidste år.

Vores 6 års forbedringsplan kører lige efter bogen, vi er endda et lille skridt foran.

Ruderne i blok 1 blev skiftet på stuesiden, men vi fik dem ikke malet grundet vejret, så i år skifter vi på køkkensiden af blok 1 og så bliver alle vinduerne i blokken malet.

Opgangene og kælderen i blok 2 fik nyt lys med bevægelsessensorer og bagefter blev kældergangen malet, vaskerummet og tørrerummene fik malet gulv så det ser meget flot ud, pas nu på det.

Her i de første måneder af 2018 blev det samme lavet i blok 1, så nu er alle tre blokke færdige for så vidt angår dette.

Vi fik udskiftet de vandrette vandrør i kælder og på loftet i blok 3, det gik som sædvanligt hurtigt og smertefrit.

Vi får her i foråret 2018 udskiftet de vandrette rør i blok 2 og så har alle tre blokke fået udskiftet faldstammer, lodrette og vandrette rør, og så kan vi betragte dette arbejde som afsluttet.

Det betyder at af vores 6 års plan mangler vi i fremtiden (2019) kun at udskifte ruderne på køkkensiden på blok 2 og 3 og mon ikke vi kan lave det på én gang i 2019, når vi ikke har alt det andet ved siden af.

Asfalteringen af Skelhøjvej er gået hen og blevet et stort problem.

Gennem de sidste 3 år har vi hørt på, at der nok skulle blive asfalteret, men så havde kommunen ingen penge og lod arbejdet gå tilbage til Vestforbrændingen, som lovede at det nok skulle ske.

For nylig havde formanden for nr. 25 og vi et møde med Vestforbrændingen herude, og pludselig ville de kun reparere det de havde ødelagt, dvs. at de ville lægge ny asfalt på i den anden side af vejen og kun pletter på vores side.

Det ville hverken formanden for nr. 25 eller vi akseptere, så der blev sat en advokat fra Datea på, og formanden for nr. 25 har skrevet til foreningen i nr. 1 – 23 og nr. 2 – 16 hvad vi gør og om de ville være med.

Nr. 1-23 ved ikke rigtig, dette kan jo komme til at koste penge, og nr. 2-16 har vi slet ikke hørt fra.

Vi fortsætter dog, for vi vil ikke have en vej som efter at have fået ny asfalt på i 2003 så nu skal ligne noget med huller og revner som vandet kan trænge ned i og fryse, for så at knække asfalten endnu mere, med endnu flere huller og revner som følge.

Vi havde en ekspert herude, som skrev en rapport som gav os ret, og med den i hånden sagsøgte vi kommunen, men efter et stykke tid fandt vi ud af at vi også skulle betale kommunens sagførere for at svare på dette, og så trak vi sagen tilbage.

Vi havde da betalt 5000 for den rapport vi havde fået samt den advokatvejledning vi havde fået, men skulle vi fortsætte, så ville vi komme af med 35.000 pr. advokat og det syntes vi ikke vi ville.

Kommunen er vejtilsynsmyndighed

Kommunen har givet Vestforbrænding gravetilladelse

Vestforbrænding er ejet af kommunen

Kommunen siger bagefter at trafikken på Skelhøjvej ikke er tungere end at de kan nøjes med at reparere med et nyt slidlag.

Om 5-10 år når vejen slår revner og har huller kommer vejtilsynet (kommunen) og pålægger vejens grundejere at få dem udbedret og da det er en privat fællesvej skal vi selv betale.

Vi har nu opgivet at komme længere med sagen, for kommunen har større resurser end vi har, det kan vi ikke kæmpe i mod.

Ved blok 3 havde vi et problem med naboen mod Stengårds alle. Han havde et ahorntræ som var vokset helt fantastisk og nu ragede ind over vores bygning hvor det ødelagde tagrenden foruden at det skyggede helt umådeligt.

Vi talte med ejeren som bor ude i Herlev mens villaen er udlejet og der fik vi bare en sludder for en sladder og da sagen nu havde strakt sig over et par år uden resultat, så engagerede vi en advokat til at hjælpe os.

Selv med hans hjælp gik der yderligere et halvt år inden han fik et forlig i stand.

Vi fik mod at betale fældningen lov til at fælde 3 ahorntræer som stod klods op af hegnet ind til os.

Det kostede os 5000 til advokaten og 5000 for fældningen men til gengæld har vores hus og tagrender det godt igen.

Vi kom igennem 2017 med endnu en lav varmeregning og det er vi meget glade for, men denne marts i 2018 er dog den koldeste vi har haft i mange år kan vi aflæse af forbruget, men mon ikke vi kan hente merforbruget hjem igen, det håber vi.

Der har været den sædvanlige service på affugterne og udskiftning af anoder i varmtvandsbeholderen, og begge gik helt stille og roligt.

Vores affaldssortering går nogenlunde, nu skal vi bare have lært alle dem på den anden side af vejen, at de skal bruge deres egne affaldscontainere.

Der bliver nu sat nogle skilte op ved containerne om at de er forbeholdt os, vi håber det hjælper.

**Husk at vores affaldscontainere kun er til køkkenaffald, resten skal sorteres efter anvisning.**

Vi havde besøg af nogle firbenede smådyr som vi ikke havde lyst til at se herude, vi havde tidligere søgt forsyningen om lov til at lave rottespærer i brøndene ude i vejen, men det måtte vi ikke, hvis vi ville lave noget, så kunne vi lave vores egne brønde, som skulle ligge inde på vores matrikkel.

Da vi nu havde problemet måtte vi bide i det sure æble og fik lavet 2 sådanne brønde, en ved nr. 18 og en ved nr. 26, den ved nr. 34 må komme senere.

Vi synes for øvrigt at de blev lavet pænt.

Der er nu sat rottespærre ned i alle de brønde vi har 3 ved blok 1, 3 ved blok 2 og 2 ved blok 3 og der skal nok komme en til ved blok 3.

Alt dette beløb sig til langt over 100.000 kr. de er dyre at have besøg af de små kræ.

Sidst i 2017 og her i 2018 har vi fået et stort problem med vand der trænger gennem murstenene og ind i lejligheden i en stuelejlighed i blok 3.

Det resulterede i, at der kom skimmelsvamp på væggen der var drivende våd.

Vi troede først at det var fra karnappen ovenpå, der var utæt så vi startede med at tætne under tagstenene hele vejen rundt om karnappen, og vi kunne lige så godt gøre det ved alle 8 karnapper, så det blev gjort.

Men vandet fortsatte med at komme ind, så næste løsning var at det vand der løber ned af karnappen skulle ledes væk og ikke mere løbe ned ad muren nedenunder, så der blev lavet en inddækning, der leder vandet ned mellem træværket og kanten af altanen på første sal og derfra løber det ned i afløbet.

Vi skal også have lavet det på de 7 andre karnapper men vi mangler lidt mere varme, nu håber vi problemet er løst.

P.b.v

Stig Hansen